6613 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

7 ΣΕΠΤΕΜΒΡΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

669 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Πολιτογράφηση της αλλοδαπής Ειρήνης χήρας Καρόλου Βόγκελ 

και άλλων 3 προσώπων. 1 

Πολιτογράφηση του αλλοδαπού ΚΑΣΣΑΜΓΙΑΣΙ - ΝΤΑΧΑΝ Ισάμ 

του Φάουζι και άλλων 9 προσώπων. 2 

Ανασυγκρότηση της ΚΕΤΕΣ του Υπουργείοιυ Εθνικής Οικονο¬ 
μίας . 3 

Τιμολόγιο αμοιβής φορτ/τών Λιμένα Μΰρινας Λήμνου . 4 

Τροποποίηση της 126178/5.12.88 απόφαση Υπουργού Δικαιοσύ¬ 
νης . 5 

Αντικατάσταση τακτικού μέλους συμβουλίου σχολικών συμ¬ 
βούλων πρωτοβάθμιας εκπ/σης. 6 

Ίδρυση Μεταλυκειακού Προπαρασκευαστικού Κέντρου Λευκίμμης 

Νομού Κερκύρας. 7 

Τροποποίηση Εφορίας του Εθνικού Γυμναστηρίου Αθηνών «Θ. I. 

ΦΩΚΙΑΝΟΣ».. 8 

Χαρακτηρισμός του I. Ναού Παναγίας της Ξυδούς μαζί με τον περί¬ 
βολό της στην οδό Τατοΐου στην Κηφισιά, ως ιστορικό διατηρη¬ 
τέο μνημείο. 9 

Τροποποίηση της 870/94/23.1.1989 απόφασης «Ανασυγκρό¬ 
τηση της Εκτελεστικής Επιτροπής του Οργανισμού Αθήνας» (Β' 

144). 10 

Καθορισμός αμοιβής μελών Διοικητικού Συμβουλίου της Ανώνυμης 
Εταιρείας «ΟΡΓΑΝΙΣΜΟΣ ΑΝΑΣΥΓΚΡΟΤΗΣΗΣ ΕΠΙΧΕΙ¬ 
ΡΗΣΕΩΝ» (ΟΑΕ).11 

Έγκριση μεταβίβασης αιτία δωρεάς δικαιωμάτων μεταλλειοκτη- 
σίας στην αρ. 63 παραχ. μεταλλείου του Νομού Κοζάνης, κατά 
ποσοστό 100% προς την Εταιρεία «ΜΕΤΑΛΛΕΥΤΙΚΗ ΚΟΖΑ¬ 
ΝΗΣ Α.Ε.».12 

Τροποποίηση Επιτροπής Χορήγησης Αδειών των Πινάκων Α' και 

Β' (Στο ΕΒΕ Αθηνών).. . ..13 

Τροποποίηση του άρθρου 18 παρ. 2 του ισχύοντος κανονισμού 

ΚΑΦΛΞ Μεσολογγίου.14 

Ψήφιση νέου Ο.Ε.Υ. του Δήμου Άργους Ν. Αργολίδας.15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 34769 κ.ά. (1) 


Πολιτογράφηση της αλλοδαπής Ειρήνης χήρας Καρόλου Βάγκελ και 
άλλων 3 προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 
Με την 34769/28.8.1989 απόφαση του Υπουργού Εσωτερικών, 
έγινε δεκτή η από 3.8.1987 αίτηση πολιτογραφήσεως της ομογενούς 
αλλοδαπής Ειρήνης χήρας Καρόλου Βόγκελ, για απόκτηση της Ελληνι¬ 
κής Ιθαγένειας. 

Με την 34283 όμοια με την ίδια παραπάνω χρονολογία, έγινε δεκτή 
η από 21.3.1986 αίτηση πολιτογραφήσεως του αλλογενούς αλλοδα¬ 
πού Αθανασίου Μπατζαλή του Ευαγγέλου, για απόκτηση της Ελληνι¬ 


κής Ιθαγένειας. 

Με την 36036 όμοια με την ίδια παραπάνω χρονολογία, έγινε δεκτή 
η από 13.5.1987 αίτηση πολιτογραφήσεως του αλλογενούς αλλοδα¬ 
πού Σπυρίδωνα Βέλλα του Φραγκίσκου, για απόκτηση της Ελληνικής 
Ιθαγένειας. 

Με την 32309 όμοια με την ίδια παραπάνω χρονολογία, έγινε δεκτή 
η από 2.4.1984 αίτηση πολιτογραφήσεως του αλλογενούς αλλοδαπού 
Ουακίμ Ελία του Τανιός, για απόκτηση της Ελληνικής Ιθαγένειας. 

Αθήνα, 28 Αυγούστου 1989 

Ο ΥΠΟΥΡΓΟΣ 

Ν.ΚΩΝΣΤΑΝΤΟΠΟΥΛΟΣ 
--♦- 

Αριθ. 28492 κ.ά. (2) 

Πολιτογράφηση του αλλοδαπού ΚΑΣΣΑΜΠΑΣΙ - ΝΤΑΧΑΝ Ισάμ του 
Φάουζι και άλλων 9 προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την 28492/29.8.1989 απόφαση του Υπουργού Εσωτερικών, 
έγινε δεκτή η από 7.12.1987 αίτηση πολιτογραφήσεως του αλλογε¬ 
νούς αλλοδαπού ΚΑΣΣΑΜΠΑΣΙ - ΝΤΑΧΑΝ Ισάμ του Φάουζι, για 
απόκτηση της Ελληνικής Ιθαγένειας. 

Με την 21682 όμοια με την ίδια παραπάνω χρονολογία, έγιναν δε¬ 
κτές οί από 6.6.1988 αιτήσεις των οιλλογενών αλλοδαπών ΧΑΡΟΥ- 
ΝΙΑΝ ΚΙΡΚΟΡ-ΟΣΕΠ του Οννίκ και ΧΑΡΟΥΝΙΑΝ ΝΕΒΡ1Κ σύζ. του 
ΚΙΡΚΟΡ-ΟΣΕΠ, για απόκτηση της Ελληνικής Ιθαγένειας. 

Με την 29977 όμοια με την ίδια παραπάνω χρονολογία, έγινε δεκτή 
η από 10.11.1988 αίτηση πολιτογραφήσεως του (αλλογενούς αλλοδα¬ 
πού ΝΑΣΣΕΡ Ιμαντελντίν του Χαϊρελντίν, για απόκτηση της Ελληνικής 
Ιθαγένειας. 

Με την 62500 όμοια με την ίδια παραπάνω χρονολογία, έγινε δεκτή 
η από 6.8.1987 αίτηση του αλλογενούς αλλοδαπού ΧΑΣΕΜ Τζώρτζη 
του Τζιμπρα'λ, για απόκτηση της Ελληνικής Ιθαγένειας. 

Με την 29091 όμοια με την ίδια παραπάνω χρονολογία, έγινε δεκτή 
η από 13.6.1988 αίτηση πολιτογραφήσεως του αλλογενούς αλλοδα¬ 
πού Ανταμ Εϊντ του Ιμπραχίμ, για απόκτηση της Ελληνικής Ιθαγέ¬ 
νειας. 

Με την 5376 όμοια με την ίδια παραπάνω χρονολογία, έγινε δεκτή η 
από 30.3.1988 αίτησή πολιτογραφήσεως του αλογενούς αλλοδαπού 
ΓΚΟΥΕΝ Τανγα Χουΐ του Ντην Φον, για απόκτηση της Ελληνικής 
Ιθαγένειας. 

Με την 8172 όμοια με την ίδια παραπάνω χρονολογία, έγινε δεκτή η 
από 8.6.1988 αίτηση πολιτογραφήσεως του αλλογενούς αλλοδαπού 
ΜΑΘΙΑ Τσάρλι του Μανουέλ, για απόκτηση της Ελληνικής Ιθαγένειας. 

Με την 25241 όμοια με την ίδια παραπάνω χρονολογία, έγινε δεκτή 
η από 25.9.1984 αίτηση πολιτογραφήσεως της αλλογενούς αλλοδα¬ 
πής ΒΑΝΚΟΒΑ Σβετλάνας του Μπόλεσλαβ σύζ. του Ιωάννη ΘΕΟΠΕ- 
ΜΠΤΙΔΗ, για απόκτηση της Ελληνικής Ιθαγένειας. 

Με την 26769 όμοια με την ίδια παραπάνω χρονολογία, έγινε δεκτή 
η από 26.1.1987 αίτηση πολιτογραφήσεως του αλογενούς αλλοδαπού 

ΝΤΑΜΙΑΝ Ιμπραχίμ-Πέτρου του Ζωρζ, για απόκτηση της Ελληνικής 
Ιθαγένειας. 

Με την 13284 όμοια με την ίδια παραπάνω χρονολογία, έγινε δεκτή 
η από 8.6.1988 αίτηση πολιτογραφήσεως της αλλογενούς αλλοδαπής 
ΜΟΥΡΑΝΤ Σέρλι του Αμπντέλ-Καρίμ, σύζ. του Ελευθερίου ΚΑΡΑΓΕ- 
ΩΡΓΙΟΥ, για απόκτηση της Ελληνικής Ιθαγένειας. 

Αθήνα, 29 Αυγούστου 1989 

Ο ΥΠΟΥΡΓΟΣ 

Ν. ΚΩΝΓΤΑΝΤΟΠΟΥΛΟΣ 
-♦- 

Αριθ. 29291 (3) 

Ανασυγκρότηση της ΚΕΤΕΣ του Υπουργείου Εθνικής Οικονομίας. 

Ο ΥΠΟΥΡΓΟΣ ΕΘΝ. ΟΙΚΟΝΟΜΙΑΣ 

Έχοντας υπόψη τις διατάξεις: 

1. Του άρθρου 20 του ΝΔ 2473/53 «περί ιδρύσεως Ελληνικού Κέ¬ 
ντρου Παραγωγικότητας και ρύθμιση θεμάτων Τεχνικής Βοήθειας». 

2. Των άρθρων 108 και 114 του Π.Δ. 816/77 «περί Οργανισμού 
του Υπουργείου Συντονισμού» σε συνδυασμό με το Π.Δ. 545/88 «Ορ¬ 
γανισμός ΥΠΕΘΟ. 

3. Την αριθ. ΔΚ 11986/21.7.87 απόφαση ανασύστασης της Κε¬ 
ντρικής Επιτροπής Τεχνικής Βοήθειας και Επιστημονικής Συνεργασίας 
όπως τροποποιήθηκε μεταγενέστερα. 

4. Το άρθρο πέμπτο του Ν. 1673/86 «κύρωση της συμφωνίας με¬ 
ταξύ της Κυβέρνησης της Ελληνικής Δημοκρατίας και του προγράμμα¬ 
τος ανάπτυξης των Ηνωμένων Εθνών» (ΠΑΗΕ) και ρύθμιση θεμάτων 
τεχνικής καί επιστημονικής συνεργασίας. 

5. Το Π.Δ. 453/88 «Σύσταση Γενικής Γραμματείας Διεθνών Οικο¬ 
νομικών Σχέσεων στο ΥΠΕΘΟ». 

6. Την αριθ. Υ. 761/13.7.89 απόφαση «καθορισμός αρμοδιοτήτων 
του Αναπληρωτή Υπουργού Εθνικής Οικονομίας», αποφασίζουμε: 

1. Ανασυγκροτούμε την Κεντρική Επιτροπή Τεχνικής και Επιστημο¬ 
νικής Συνεργασίας του Υπουργείου Εθνικής Οικονομίας και ορίζουμε τα 
μέλη της ως εξής: 

α) Γεώργιος Βλάχος, Γενικής Γραμματέας της Γενικής Γραμμα¬ 
τείας Διεθνών Οικονομικών Σχέσεων, Πρόεδρος. 

β) Βασίλειος Παπατζανής, μόνιμος υπάλληλος με Α’ βαθμό του Κλά¬ 
δου ΠΕ Οικονομικού, Αντιπρόεδρος. 

γ) Κων/να Παπαδοπούλου, μόνιμος υπάλληλος με Α' βαθμό του 
Κλάδου ΠΕ Οικονομικού, μέλος. 

δ) Ιωσήφ Χασσίδ, καθηγητής ΑΒΣΠ, μέλος. 

ε) Γούδας Κων/νος, καθηγητής Πολυτεχνικής Σχολής Πανεπιστη¬ 
μίου Πατρών. 

2. Γραμματέα της Επιτροπής ορίζουμε τη μόνιμη υπάλληλο με Α’ 
βαθμό του Κλάδου ΠΕ Μεταφραστών Διερμηνέων Ελένη Γιαννοπού- 
λου. 

3. Τον Πρόεδρο της Επιτροπής απόντα ή κωλυόμενο αναπληρώνει ο 
Αντιπρόεδρος. 

4. Στις συνεδριάσεις της Επιτροπής παρίστανται ως εισηγητές χωρίς 
ψήφο οι Προϊστάμενοι των Δ/νσεων α) Διακρατικής Οικονομικής Συ¬ 
νεργασίας Γεώργιος Αγραφιώτης, με αναπληρωτή τον Ιωάννη Δέδε μό¬ 
νιμο υπάλληλο με Α' βαθμό του Κλάδου ΤΕ Διοικητικού - Λογιστικού 
και β) Σχέσεων με Διεθνείς Οργανισμούς Βααίλοπαναγής Βουτσινάς με 
αναπληρωτή την Έρση Τσιώμη μόνιμη υπάληλο με Α' Βαθμό του Κλά¬ 
δου ΠΕ Οικονομικού. 

5. Με εισήγηση των Προϊσταμένων ΔΟΣ και Σχέσεων με Διεθνείς 
Οργανισμούς μπορούν να προσκαλούνται και να συμμετέχουν στις Συνε¬ 
δριάσεις πρόσωπα που χειρίζονται τα προς συζήτηση θέματα για πα¬ 
ροχή αναγκαίων πληροφοριών. 

6. Έργο της Επιτροπής είναι: 

α) η γνωμοδότηση επί των καταρτιζομένωνν προγραμμάτων Τεχνι¬ 
κής Βοήθειας. 

β) ο προσδιορισμός των δαπανών για τις παρεχόμενες υποτροφίες, 
την μετάκληση εμπειρογνωμόνων και τις λοιπές αποστολές Τεχνικής 
Βοήθειας. 

γ) ο καθορισμός των κανόνων και γενικών όρων παροχής υποτρο¬ 
φιών. 

δ) επιλογή υποτρόφων. 

ε) η γνωμοδότηση για τη μετάκληση από την αλλοδαπή εμπειρογνω¬ 
μόνων και ειδικών επιστημόνων που θα χρησιμοποιηούν από οποιαδή¬ 


ποτε πολιτική υπηρεσία, οργανισμό Δ.Δ. ή κοινής ωφελείας και 

στ) όσα διαλαμβάνονται στον Ν. 1673/86. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Σ. ΧΑΤΖΗΓΑΚΗΣ 
-♦- 

Αριθ. 16388 (4) 

Τιμολόγιο αμοιβής φορτ/τών Λιμένα Μύρινας Λήμνου. 

ΟΙ ΥΠΟΥΡΓΟΙ ΕΡΓΑΣΙΑΣ ΚΑΙ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψηι 

1. Τις διατάξεις του άρθρου 37 του Ν. 3239/1955 και άρθρου 3 του 
Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Το αριθ. 10952/20.7.89 έγγραφο του Υπουργείου Εθνικής Οι¬ 
κονομίας. 

4. Το αριθ. 178/23.3.89 πρακτικό συνεδρίασης της Ε.Ρ.Φ.Λ. Μύ¬ 
ρινας, που μας υπέβαλε ο Πρόεδρός της με την αριθ. 3526/8/89/ 
5.4.89 αναφορά του, αποφασίζουμε: 

Αποδεχόμαστε κατά ένα μέρος την αριθ. 178/23.3.89 πρόταση της 
Επιτροπής ρύθμισης Φορτ/σεων Λιμένα (Ε.Ρ.Φ.Λ.) Μύρινας και εγκρί¬ 
νουμε: 

1. Την αναπροσαρμογή του ισχύοντος τιμολογίου αμοιβής των φορ¬ 
τοεκφορτωτών λιμένα Μύρινας Λήμνου για τη φόρτωση ή εκφόρτωση 
των παρακάτω ειδών ως εξής: 

α. Κλάση 1η, φορτία σε σάκκους, κύτους δρχ. 216, προκυμαίας δρχ. 
216 κατά τόννο. 

β. Κλάση 3η, φορτία σε κιβώτια, κύτους δρχ. 302, προκυμαίας δρχ. 
302 κατά τόννο. 

γ. Κλάση 4η, φορτία σε βαρέλια, ή δοχεία, κύτους δρχ. 259, προκυ¬ 
μαίας δρχ. 259 κατά τόννο. 

δ. Κλάση 10η, φορτία εύφλεκτα, κύτους δρχ. 275 προκυμαίας δρχι 
275 κατά τόννο. 

ε. Κλάση 27η, καυσόξυλα, κύτους δρχ. 148, προκυμαίας δρχ. 148 
κατά τόννο. 

2. Την ένταξη των λιπασμάτων που περιέχουν φώσφορο στην κλάση 
8η των ρυπαινόντων φορτίων. 

3. Τα φορτία σε σάκκους πάνω από 100 κιλά και σε δέματα, κιβώτια 
ή δέσμες πάνω από 200 κιλά το καθένα ως υπέρβαρα (κλάση 6η). 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Αυγούστου 1989 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΘΕΟΧ. ΠΑΠΑΜΑΡΓΑΡΗΣ ΑΡΙΣ. ΠΑΥΛΙΔΗΣ 

- ♦ - 

Αριθ. 89243 (5) 

Τροποποίηση της 126178/5.12.88 απόφαση Υπουργού Δικαιοσύ¬ 
νης, 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 46 του Κώδικα Οργανισμού Δικαστη¬ 
ρίων και κατάστασης δικαστικών Λειτουργών (Κ.Ν. 1756/1988) και 

2. Την απόφασή μας 126178/5.12.88 (ΦΕΚ 937/30.12.88 
τ.Β'), αποφασίζουμε: 

Τροποποιούμε την παραπάνω απόφασή μας 126178/5.12.88 
(ΦΕΚ 937/30.12.88 τ.Β') και ορίζουμε τον αριθμό των δικαστών της 
πολιτικής και ποινικής δικαιοσύνης που αποστέλλονται με εκπαιδευτική 
άδεια στην αλλοδαπή για το εκπαιδευτικό έτος 1989 - 1990 σε δώ¬ 
δεκα (12). 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου· 1989 

Ο ΥΠΟΥΡΓΟΣ 

ΦΩΤΗΣ ΚΟΥΒΕΛΗΣ 

Αριθ. Φ.351.1/61/Δ 1/8990 (6) 

Αντικατάσταση τακτικού μέλους συμβουλίου σχολικών συμβούλων 
πρωτοβάθμιας εκπ/σης. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣ/ΤΩΝ 

Έχοντας υπόψη: 

1. Το άρθρο 17 του Ν. 1304/1982. 

2. Το άρθρο 57 του Ν. 1566/1985. 

3. Τα άρθρα 1 και 2 του Π.Δ. 277/1984. 

4. Τα άρθρα 1 και 2 του Π.Δ. 188/1986. 

5. Τη 351.1/18/Δ1/2342/8.3.1989 (ΦΕΚ 142 β/15.3.1989) 
υπουργική απόφαση με την οποία συγκροτήθηκε το Συμβούλιο Σχολι¬ 
κών Συμβούλων Π.Ε. 

6. Την από 10.7.1989 αναφορά του Μπουζάκη Ιωσήφ, Επικούρου 
καθηγητή του Παιδαγωγικού τμήματος του Πανεπιστημίου Πατρών, 
αποφασίζουμε: 

Ορίζουμε τον Ιωάννη Παρασκευόπουλο, καθηγητή του Φιλοσοφικού 
τμήματος της Φιλοσοφικής Σχολής του Πανεπιστημίου Αθηνών, ως τα¬ 
κτικό μέλος του Συμβουλίου Σχολικών Συμβούλων ΠΕ, σε αντικατά¬ 
σταση του παραιτηθέντος Μπουζάκη Ιωσήφ. 

Η θητεία του ανωτέρω λήγει στις 31.12.1990. 

Η παρούσα απόφαση αυτή να δημασιευθεί στην Εφημερίδα της Κυβερνή- 
σεως. 

Αθήνα, 28 Αυγούστου 1989 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
- 4 - 

Αριθ. Γ2/3250 (7) 

Ίδρυση Μεταλυκειακού Προπαρασκευαστικού Κέντρου Λευκίμμης Νο¬ 
μού Κερκύρας. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρθρου 26 παρ. 5 του Νόμου 
1304/82, πρόταση της Δ/νσης Δ/θμιας Εκπ/σης Κέρκυρας (αρ. 
πρωτ. 3816/20.7.89) και άλλες διατάξεις, αποφασίζουμε: 

Ιδρύουμε Μεταλυκειακό Προπαρασκευαστικό Κέντρο στη Λευκίμμη 
της Κέρκυρας με έδρα στη Λευκίμμη. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Αυγούστου 1989 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΙΜΟΠΟΥΛΟΣ 
-♦- 

Αριθ. Φ8/Γ4/861 (8) 

Τροποποίηση Εφορίας του Εθνικού Γυμναστηρίου Αθηνών «θ. I. ΦΩ- 

ΚΙΑΝΟΣ». 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣ/ΤΩΝ 

Έχοντας υπόψη: 

1. Τις διατάξεις των άρθρων 5 και 10 του Ν. 1232/1982 (ΦΕΚ 
22/82 τ.Α'). 

2. Τις διατάξεις του του Ν.Δ. 561/1941 «περί του Εθνικού Γυμνα¬ 
στηρίου Αθηνών «Ο.Ι. ΦΩΚΙΑΝΟΣ». 

3. Την αριθ. 79263/8.6.1967 κοινή απόφαση των Υπουργών Συ¬ 


ντονισμού και Εθνικής Παιδείας και θρησκευμάτων «περί σύνθεσης της 
υπό του άρθρου 3 παρ. 2 του Ν. 215/1943 προβλεπομένης Εφορείας 
του Ταμείου του Εθνικού Γυμναστηρίου Αθηνών «Ο.Ι. ΦΩΚΙΑ- 
ΝΟΣ». 

4. Τις διατάξεις της παρ. 2 του άρθρου 18 του Π.Δ. 147/1976 
(ΦΕΚ 56/76) περί οργανισμού της Κεντρικής Υπηρεσίας του ΥΠΕΠΘ. 

5. Τις αριθ. Φ8/Γ4/519/31.5.1988 και Φ8/Γ4/243/ 

16.3.1989 αποφάσεις του ΥΠΕΠΘ με θέμα Διορισμός Εφορείας Εθνι¬ 
κού Γυμναστηρίου Αθηνών «Ο.Ι. ΦΩΚΙΑΝΟΣ». 

6. Το γεγονός ότι του προέδρου της Εφορίας του ανωτέρω Γυμνα¬ 
στηρίου διεκόπη η απόσπαση' και του Διευθυντή αυτού λήγει την 

31.8.1989 και η λειτουργία της Εφορίας καθίσταται προβληματική 
για να μη είπω αδύνατη, αποφασίζουμε: 

Τροποποιούμε τις αριθ. Φ8/14/519/31.5.1988 (ΦΕΚ 409/88 
τ.Β’) και Φ8/Γ4/243/16.3.1989 αποφάσεις του ΥΠΕΠΘ και ορί¬ 
ζουμε ως μέλη της Εφορίας Διοικήσεως του Εθνικού Γυμναστηρίου 
Αθηνών «Ο.Ι. ΦΩΚΙΑΝΟΣ» τους κάτωθι: 

1. Τον Σωτηρόπουλο Αριστ. Καθηγητή Φ.Α. με Μ.Κ. 8 του 4ου Γυ¬ 
μνασίου Ζωγράφου ως Πρόεδρο, αναπληρούμενο από τον Βεκίνη Σπύρο 
καθηγητή Φ.Α. με Μ.Κ. 10 του 2ου Λυκείου Ν. Ηρακλείου. 

2. Τον Κων/νο Κουτσούκο, υπάλληλο του ΥΠΕΠΘ, ως Ταμία ανα¬ 
πληρούμενο από το Σπύρο Πυρομάλλη υπάλληλο του ΥΠΕΠΘ. 

3. Τον Διευθυντή του Εθνικού Γυμναστηρίου Αθηνών «Ο.Ι. ΦΩΚΙΑ- 
ΝΟΣ» ως Γραμματέας. 

Η θητεία του Προέδρου και των μελών και των αναπληρωτών του 
λήγει την 31.5.1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Αυγούστου 1989 

Ο ΕΙΔ. ΓΡΑΜΜΑΤΕΑΣ 
Γ. ΒΟΥΤΣΙΝΟΣ 

•-♦- 

Αριθ. ΥΠΠΟ/ΑΡΧ/Β1/Φ26/26705/550 (9) 

Χαρακτηρισμός του I. Ναού Παναγίας της Ξυδούς μαζί με τον περίβολό 

της στην οδό Τατοΐου στην Κηφισιά, ως ιστορικό διατηρητέο μνη¬ 
μείο. ’ 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Περί Κυβερνήσεως και Κυβερνητικών Οργάνων 
(ΦΕΚ 137/Α/26.7.85). 

2. Τις διατάξεις του Κ.Ν. 5351/32 «Περί αρχαιοτήτων». 

3. Τη γνωμοδότηση του Τοπικού Συμβουλίου Μνημείων Στερεάς 
Ελλάδας, όπως διατυπώθηκε στην αρ. 6/31.5.1989 πράξη του, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο της χώρας τον I. 
Ν. Παναγίας της Ξυδούς μαζί με τον περίβολό της, όπως δηλώνεται στο 
συνημμένο σχέδιο 1, διότι ο επί της οδού Τατοΐου στην Κηφισιά ευρισκό¬ 
μενος ναός είναι σταυρεπίστεγος (τύπου Β) κατάγραφος εσωτερικά με 
τοιχογραφίες του 17ου αι. μ.Χ. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 24 Ιουλίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 

Αριθ, οιχ. 56510/1720 (10) 

Τροποποίηση της 870/94/23.1.1989 απόφασης «Ανασυγκρότηση 
της Εκτελεστικής Επιτροπής του Οργανισμού Αθήνας» (Β' 144). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 7 (παρ. 2) του Ν. 1515/1985 «Ρυθμι¬ 
στικό σχέδιο και πρόγραμμα προστασίας περιβάλλοντος της ευρύτερης 
περιοχής της Αθήνας» (Α' 18). 

2. Την αριθ. 108/24.8.1989 απόφαση του Υπουργικού Συμβου¬ 
λίου, αποφασίζουμε: 

Τροποποιείται η αριθ. 870/94/23.1.1989 απόφαση «Ανασυγκρό¬ 
τηση της Εκτελεστικής Επιτροπής του Οργανισμού Αθήνας» (Β' 144) 
ως κάτωθι: 

Πρόεδρος ορίζεται ο Χαρίσης Βασίλειος, αρχιτέκτων μηχανικός. 

Αντιπρόεδρος ορίζεται ο Λουκόπουλος Δημήτρης αρχιτέκτων μηχα¬ 
νικός. 

Μέλη ορίζονται οι: Κυριακόπουλος Λουκάς, πολιτικός μηχανικός και 
Καρράς Γεώργιος, φυσικός περιβαλλοντολόγος, επίκουρος καθηγητής 
Πανεπιστημίου Αθηνών, σε αντικατάσταση των Κοτσώνη Αντωνίου και 
Φωτάκη Ιωάννη αντίστοιχα. 

Η θητεία του Προέδρου, Αντιπροέδρου και των παραπάνω δύο μελών 
της Εκτελεστικής Επιτροπής λήγει με τη λήξη της θητείας των υπόλοι¬ 
πων μελών της Εκτελεστικής Επιτροπής στις 21.2.1992. 

Κατά τα λοιπά ισχύει η αριθ. 870/94/23.1.1989 απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Αυγούστου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
-♦- 

Αριθ. Α.Π. 2746 (11) 

Καθορισμός αμοιβής μελών Διοικητικού Συμβουλίου της Ανώνυμης 

Εταιρείας «ΟΡΓΑΝΙΣΜΟΣ ΑΝΑΣΥΓΚΡΟΤΗΣΗΣ ΕΠΙΧΕΙΡΗ¬ 
ΣΕΩΝ» (ΟΑΕ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α. Τις διατάξεις του άρθρου 3 παρ. 3 του Ν. 1368/83 «Περί Οργανι¬ 
σμού Οικονομικής Ανασυγκρότησης Επιχειρήσεων» (ΟΑΕ) (ΦΕΚ 
107/Α/8.8.1983). 

β. Το Ν. 1558/1985 «Κυβέρνηση και Κυβερνητικά όργανα» ΦΕΚ 
137/Α/26.7.85. 

γ. Το Π.Δ. 229/86 «Σύσταση και Οργάνωση της Γενικής Γραμμα¬ 
τείας Βιομηχανίας» ΦΕΚ 96/Α/86 και το Π.Δ. 396/89 «Οργάνωση 
της Γενικής Γραμματείας Βιομηχανίας» ΦΕΚ 172/Β/16.6.89. 

δ. Την 2281/4.8.89 απόφασή μας, αποφασίζουμε: 

1. Καθορίζουμε τις συνολικές μηνιαίες αποδοχές του Γεωργίου Νικο¬ 
λάου Γιαννόπουλου, Προέδρου στο Διοικητικό Συμβούλιο της Ανώνυ¬ 
μης Εταιρείας με την επωνυμία «ΟΡΓΑΝΙΣΜΟΣ ΑΝΑΣΥΓΚΡΟΤΗ¬ 
ΣΗΣ ΕΠΙΧΕΙΡΗΣΕΩΝ (ΟΑΕ)» στο ύψος των αποδοχών του Δ/ντος 
Συμβούλου της ΕΛΙΝΤΑ με τις υπάρχουσες σήμερα προσαυξήσεις. 

Τις αποδοχές αυτές δικαιούνται να λαμβάνει από τον Οργανισμό από 
του διορισμού του και της εκ μέρους του ανάληψης καθήκοντα και για 
όσο χρονικό διάστημα ασκεί τα προεκτεθέντα καθήκοντα αρμοδιότητες. 
Η καθοριζόμενη αμοιβή δεν θα ξεπερνά το ανώτατο όριο αποδοχών που 
προβλέπει η κοινή Υπουργική Απόφαση υπ’ αριθ. 1154/13.4.88 
(ΦΕΚ 256/Β/2.5.88). 

2. Καθορίζουμε την αμοιβή του Προέδρου και των μελών του Διοικη¬ 
τικού Συμβουλίου του πιο πάνω Οργανισμού για τη συμμετοχή τους 
στις συνεδριάσεις αυτού, από το διορισμό τους, στο ποσό των σαράντα 
χιλιάδων (40.000) δραχμών για τον Πρόεδρο και των είκοσι χιλιάδων 
(20.000) δραχμών για τα μέλη για κάθε συνεδρίαση και κατά ανώτατο 
όριο μηνιαίως στο ποσό των ογδόντα και σαράντα χιλιάδων δραχμών 
αντίστοιχα. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Αυγούστου 1989 

Ο ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 
-♦- 

Αριθ. ΑΙΜ/Φ6.30/63/6659 (12) 

Έγκριση μεταβίβασης αιτία δωρεάς δικαιωμάτων μεταλλειοκτησίας 

στην αρ. 63 παραχ. μεταλλείου του Νομού Κοζάνης, κατά ποσοστό 

100% προς την Εταιρεία «ΜΕΤΑΛΛΕΥΤΙΚΗ ΚΟΖΑΝΗΣ Α.Ε.». 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Με την αρ. ΔΙΜ/Φ6.30/63/6659/29.8.89 απόφαση του Υπουρ¬ 
γού Βιομηχανίας, Ενέργειας και Τεχνολογίας εγκρίνεται η μεταβίβαση 
αιτία δωρεάς δικαιωμάτων μεταλλειοκτησίας της Άννας συζ. Ευθυμ. 
Μπελεβέγκα, κατά ποσοστό 100% στην αρ. 63 παραχ. μεταλλείου Νο¬ 
μού Κοζάνης προς την Εταιρεία «ΜΕΤΑΛΛΕΥΤΙΚΗ ΚΟΖΑΝΗΣ 
Α.Ε.», όπως αυτή συνομολογήθηκε με το αρ. 1540/30.3.89 συμβό¬ 
λαιο της συμβολαιογράφου Κοζάνης Βασιλικής Δημ. Τσιτσέλη. 

Η ανωτέρω σε περίληψη απόφαση υπογράφεται σύμφωνα με την αρ. 
ν3η/Φ19/14602/4.11.85 απόφαση του Υπουργού Βιομηχανίας, 
Ενέργειας και Τεχνολογίας περί μεταβίβασης της εξουσίας να υπογρά¬ 
φει «Με εντολή Υπουργού» στον Γεν. Γραμματέα, στους Δ/ντές και 
Τμηματάρχες του ΥΒΕΤ, σε συνδυασμό με την αριθ. ν3η/Φ19/ 
8131/7.7.89 ομοία απόφαση (ΦΕΚ 538/Β/7.7.89). 

Η έγκριση αυτή δεν καλύπτει νομικά ελαττώματα που μπορεί να 
υπάρχουν στην σύμβαση που εγκρίνεται, ούτε δημιουργεί, τροποποιεί ή 
καταργεί δικαιώματα που δεν προκύπτουν από την σύμβαση αυτή, ούτε 
υφιστάμενες υποχρεώσεις της μεταλλειοκτήτριας, που προβλέπονται 
από τις σχετικές περί δραστηριότηατς των μεταλλείων διατάξεις της 
μετ/κής νομοθεσίας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου 1989 

Με εντολή Υπουργού 
Ο Διευθυντής 

ΑΘ. ΠΟΛΥΧΡΟΝΟΠΟΥΛΟΣ 

- ♦ - 

Αριθ. Ε3-5691 (13) 

Τροποποίηση Επιτροπής Χορήγησης Αδειών των Πινάκων Α’ και Β' 
(Στο ΕΒΕ Αθηνών). 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 936/79 «Περί τροποποιήσεως και συμπληρώσεως των 
περί εξωτερικού Εμπορίου διατάξεων». 

2. Το Ν. 1558/85 «Περί Κυβερνήσεως και Κυβερνητικών Οργά¬ 
νων». 

3. Το Ν. 1505/84 «Περί αναδιάρθρωσης μισθολογίου». 

4. Το Ν. 1256/82 «Περί πολυθεσίας κ.λπ.» 

5. Το Ν. 1232/82 «Περί επαναφοράς σε ισχύ, τροποποίηση και συ¬ 
μπλήρωση των διατάξεων του Ν.Δ. 4352/64 και άλλων διατάξεων». 

6. Το άρθρο 5 του Ν. 1288/82 «Ρύθμιση θεμάτων αρμοδιότητα! 
Υπουργείου Προεδρίας Κυβερνήσεως κ.λπ.». 

7. Τη Β3-395-82 Κ.Υ.Α. Υπουργών Προεδρίας Κυβερνήσεως και 
Εμπορίου. 

8. Το Π.Δ. 397/88 «Περί Οργανισμού του Υπ. Εμπορίου. 

9. Την απόφασή μας Ε3/1490/24.2.89, αποφασίζεται: 

Τροποποιείται η Ε3-5490/24.2.89 απόφασή μας και ορίζονται 
επιπλέον εισηγητές στην Επιτροπή των Πινάκων Α' και Β' και οι υπάλ¬ 
ληλοι: 

1. Δερδέκης Χρήστος. 

2. Γιαννάτος Σωτήριος. 

3. Τσολέκας Λεωνίδας. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Κατά τα λοιπά ισχύει η ανωτέρω απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 25 Αυγούστου 1989 

Ο ΥΠΟΥΡΓΟΣ 

Α. ΑΝΔΡΙΑΝΟΠΟΥΛΟΣ 

-φ- 

Αριθ. ΕΡ843 (14) 

Τροποποίηση του άρθρου 18 παρ. 2 του ισχύοντος κανονισμού ΚΑΦΛΞ 
Μεσολογγίου. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Τις διατάξεις του άρθρου 6 του Ν.Δ. 1254/49 «περί τροποποιή- 
σεως συμπληρώσεως τινών διατάξεων των περί φορτ/σεων νόμων» σε 
συνδυασμό με τις διατάξεις του Ν. 3239/55. 

2. Τις διατάξεις του Ν. 3200/55 και του Ν.Δ. 532/70 «Περί διοι¬ 
κητικής αποκεντρώσεως». 

3. Τις διατάξεις του Β.Δ. 179/70 και 711/70 «Περί μεταβιβάσεως 
αρμοδιοτήτων στους Νομάρχες και Επιθεωρητές Εργασίας επί θεμά¬ 
των του Υπουργείου Εργασίας». 

4. Το άρθρο 68 του Π.Δ. 1156/77 «Περί Οργανισμού του Υπουρ¬ 
γείου Εργασίας». 

5. Το 9/11.5.1989 πρακτικό της Δ.Ε. του ΚΑΦΛΞ Μεσολογγίου 
που αναφέρεται στη Πρόταση της Δ.Ε. για τροποποίηση της παρ. 2 του 
άρθρου 18 του Κανονισμού του ΚΑΦΛΞ Μεσολογγίου. 

6. Το 16139/919/20.7.89 έγγραφο της Δ/νσης Τιμών, Εισοδη¬ 
μάτων Απασχόλησης και Κοινωνικής Πολιτικής του Υπουργείου Εθνι¬ 
κής Οικονομίας που μας διαβιβάστηκε με το αριθ. 16377/28.7.89 έγ¬ 
γραφο του Υπουργείου Εργασίας. 

7. Την οικονομική δυνατόττ~α του ΚΑΦΛΞ Μεσολογγίου, αποφασί¬ 
ζουμε: 

1 . 

2. Το κατά ανωτέρω στους δικαιούχους ποσό εφάπαξ αποζημίωσης 
ορίζεται με τις παρακάτω προϋποθέσεις ανάλογα με τα έτη συμμετοχής 
του εργάτη στο ΚΑΦΛΞ Μεσολογγίου και με ομαλές συνθήκες, ως 
εξής: 

α) Για τους έχοντας 10 έτη συμμετοχή στο ΚΑΦΛΞ Μεσολογγίου 
300.000 δρχ. 

β) Από τον 1 Ιο μέχρι και τον 20ο χρόνο 41.000 δρχ. για κάθε χρόνο 
συμμετοχής. 

γ) Από τον 21ο χρόνο και πάνω, μέχρι τον 30ο χρόνο να χορηγείται 
ποσό 47.000 δρχ. για κάθε χρόνο. 

δ) Από τον 3 Ιο χρόνο και πάνω να παραμείνει το ποσό αποζημίωσης 
στις 40.000 δρχ. για κάθε χρόνο. 

ε) Το ανώτατο όριο της εφάπαξ αποζημίωσης δεν μπορεί σε καμιά 
περίπτωση συνολικά να υπερβεί το ποσό του 1.380.000 δρχ. 

στ) Κλάσμα χρόνου πάνω από έξη (6) μήνες θεωρείται πλήρες έτος 
και υπολογίζεται μόνο για την κατά τα ανωτέρω προσαύξηση και όχι 
για την θεμελίωση δικαιώματος λήψης παροχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 28 Αυγούστου 1989 

Ο Νομαρχών Δ/ντής 

I. ΖΗΣΙΜΟΠΟΥΛΟΣ 

-φ- 

Αριθ. 10396 (15) 

Ψήφιση νέου Ο.Ε.Υ. του Δήμου Άργους Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 «περί κυρώσεως του κώδικος 
περί καταστάσεως προσωπικού Οργανισμών Τοπικής Αυτ/σης, 
β) Του Ν. 1586/86 «Βαθμολογική διάρθρωση των θέσεων του Δη¬ 
μοσίου, Ν.Π.Δ.Δ. και των Οργανισμών Τοπικής Αυτοδιοίκησης», 
γ) Του Π.Δ. 37α/26.1.1987 «Μερική επέκταση διατάξεων που 
ισχύουν για τους δημόσιους υπαλλήλους και τους υπαλλήλους των άλ¬ 
λων-νομικών προσώπων δημοσίου δικαίου και στους υπαλλήλους των 
ΟΤΑ και προσαρμογή διατάξεων στις ρυθμίσεις του Ν. 1586/1986», 


και 

δ) Του άρθρου 153 του Δ.Κ.Κ. (Π.Δ/γμα 76/85). 

2. Την αριθμ. 66/89 απόφαση του Δημοτικού Συμβουλίου Άργους 
σχετικά με την ψήφιση νέου Ο.Ε.Υ. του Δήμου σύμφωνα με τις διατά¬ 
ξεις του Ν. 1586/86. 

3. Τη σύμφωνη γνώμη του Υπηρεσιακού Συμβουλίου του αρθ. 14 
παρ. 9 του Ν. 1586/86 που διατυπώθηκε στο αριθμ. 10/6.7.89 πρα¬ 
κτικό συνεδρίασης (θέμα Ιο), αποφασίζουμε: 

Εγκρίνουμε την αριθμ. 66/89 απόφαση του Δ.Σ. Άργους με την 
οποία ψηφίζεται νέος Ο.Ε.Υ. του Δήμου στις διατάξεις του Ν. 1586/86 
και ο οποίος στο εξής θα εμφανίζει την κατωτέρω διάρθρωση και δια- 
βάθμιση. 

Άρθρο 1. 

Τις υπηρεσίες του Δήμου συγκροτούν η Δ/ΝΣΗ ΥΠΗΡΕΣΙΩΝ ΤΟΥ 
ΔΗΜΟΥ η οποία διαρθρώνεται σε τμήματα ως εξής: 

1. Τμήμα ΔΙΟΙΚΗΤΙΚΟ 

2. Τμήμα Οικονομικό 

3. Τμήμα Τεχνικό 

4. Τμήμα καθαριότητας 

Άρθρο 2. 

Τα ανωτέρω αναφερόμενα τμήματα περιλαμβάνουν τα μη αυτοτελή 
γραφεία ως εξής: 

1. ΤΜΗΜΑ ΔΙΟΙΚΗΤΙΚΟ 

α. Γραφείο Προσωπικού - Συντάξεων 

β. Γραφείο Δημοτικού Συμβουλίου και Δημαρχιακής επιτροπής 
γ. Γραφείο Μητρώων (Αρρένων - Δημοτολογίου) Στρατολογίας - 
Ιθαγένειας Πολιτικού Γάμου - Εκλογικών καταλόγων 
δ. Γραφείο Πρωτοκόλλου Αρχείου Διεκ/δεως 
ε. Γραφείο Ληξιαρχείου 

στ. Γραφείο Στατιστικής και Γεωργικής Υπηρεσίας 

2. Τμήμα Οικονομικό 
α. Γραφείο Λογιστηρίου 

β. Γραφείο Προσόδων - Περιουσίας 
γ. Γραφείο Δημοτικών σφαγείων 
δ. Γραφείο Λαϊκής Αγοράς 

3. Τμήμα ΤΕΧΝΙΚΟ 

α. Γραφείο Μελετών - έργων 

β. Γραφείο Δημοτικού ηλεκτροφωτισμού 

γ. Γραφείο κήπων και δενδροστοιχειών - πρασίνου - αλσυλίων 

δ. Γραφείο οδοποιίας 

ε. Γραφείο Συντήρησης Δημοτικών και Σχολικών κτιρίων 

4. Τμήμα ΚΑΘΑΡΙΟΤΗΤΑΣ 

α. Γραφείο συλλογής - μεταφοράς και ταφής απορριμάτων 
β. Γραφείο καθαριότητας αφοδευτηρίων. 

Άρθρον 3ο 

Οι θέσεις του προσωπικού εν γένει του Δήμου διαρθώνονται κατά κα¬ 
τηγορίες, κλάδους, βαθμούς και ειδικότητες ως εξής: 

1) Κατηγορία Πανεπιστημιακής εκπαίδευσης (ΠΕ). 

α) Κλάδος ΠΕΙ Διοικητικού: 3 θέσεις με βαθμούς Γ’-Α’. 1 

β) Κλάδος ΠΕ3 Πολιτικών Μηχανικών: 1 θέση με βαθμούς Γ'-Α’. 
γ) Κλάδος ΠΕ4 Αρχιτεκτόνων Μηχανικών: 1 θέση με βαθμούς 
Γ'-Α'. 

2) Κατηγορία Τεχνολογικής Εκπαίδευσης (ΤΕ). 

α) Κλάδος ΤΕ5 Τεχνολόγων Τοπογράφων Μηχανικών: 1 θέση με 
βαθμό Γ'-Α'. 

3) Κατηγορία Δευτεροβάθμιας Εκπαίδευσης (ΔΕ). 

α) Κλάδος ΔΕΙ Διοικητικού: 15 θέσεις με βαθμούς Γ'-Α'. 
β) Κλάδος ΔΕ2 Εποπτών καθαριότητας: 1 θέση με βαθμούς Γ'-Α'. 
γ) Κλάδος ΔΕ 15 Δημοτικών εισπρακτόρων: 2 θέσεις μέ βαθμούς 
Γ'-Α'. 

δ) Κλάδος ΔΕ24 Ηλεκτρολόγων: 2 θέσεις με βαθμούς Γ’-Α'. 
ε) Κλάδος ΔΕ28 Χειριστών Μηχανημάτων έργων: 2 θέσεις με βαθ¬ 
μούς Γ'-Α'. 

στ) Κλάδος ΔΕ29 Οδηγών Αυτ/των: 8 θέσεις με βαθμούς Γ'-Α'. 
ζ) Κλάδος ΔΕ30 τεχνικών: 4 θέσεις με βαθμούς Γ'-Α'. 
η) Κλάδος ΔΕ35 δενδροκηπουρών - δενδροκόμων - κηπουρών - αν- 
θοκόμων: 1 θέση με βαθμούς Γ’-Α'. 

4) Κατηγορία Υποχρεωτικής Εκπαίδευσης (ΥΕ). 

α) Κλάδος ΥΕ1 κλητήρων γενικών καθηκόντων θυρωρών: 2 θέσεις 
με βαθμούς Δ'-Γ'. 

β) Κλάδος ΥΕ16 εργατών γενικά: 58 θέσεις με βαθμούς Δ'-Γ' 

Άρθρο 4ο 

Α) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ που κα- 
τέχονται βάσει του Ν. 1476/84. 

1) Κλάδος ΠΕ4 Αρχιτεκτόνων Μηχανικών: 1 θέση με βαθμούς 
Γ’-Α'. 

2) Κλάδος ΔΕ27 ηλεκτροτεχνιτών: 2 θέσεις με βαθμούς Γ’-Α'. 

3) Κλάδος ΔΕ29 οδηγών αυτοκινήτων: 2 θέσεις με βαθμούς Γ'-Α’. 

4) Κλάδος ΔΕ30 τεχνικών (υδραυλικών): 1 θέση με βαθμούς Γ'-Α'. 

5) Κλάδος ΥΕ3 Δασοφύλακος: 1 θέση με βαθμούς Γ'-Α'. 

6) Κλάδος ΥΕ16 εργατών γενικά: 7 θέσεις με βαθμούς Δ'-Γ'. 

(Ειδικότερα 2 θέσεις υδρονομέων, 2 οδοκαθαριστών, 2 εργατών κή¬ 
πων και 1 φύλακα σφαγείων). 

Β) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ που κα- 
τέχονται με την κοινή απόφαση Υπουργών Προεδρίας - Εσωτερικών και 
Οικονομικών ΔΙΠΙΔ Φ.42/24/11440/31.12.1986 που κυρώθηκε 
με το άρθρο 25 του Ν. 1735/87. 

1) Κλάδος ΔΕ24 ηλεκτρολόγων: 1 θέση με βαθμούς Γ'-Α'. 

2) Κλάδος ΔΕ30 υδραυλικών: 1 θέση με βαθμούς Γ'-Α’. 

3) Κλάδος ΥΕ16 εργατών: 5 θέσεις με βαθμούς Δ'-Γ'. 

(1 θέση εργάτου υδρεύσεως και 4 θέσεις οδοκαθαριστών). 

Γ) ΠΡΟΣΩΠΟΠΑΓΕΙΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ που κατέ- 
χονται με το Ν. 1735/87. 

1) Κλάδος ΔΕ30 Τεχνικός (κτίστης): 1 θέση με βαθμούς Γ'-Δ'. 

2) Κλάδος ΥΕ1 κλητήρων - θυρωρών - γενικών καθηκόντων: 1 θέση 
με βαθμούς Δ'-Γ’. 

3) Κλάδος ΥΕ16 εργατών καθαριότητας: 3 θέσεις με βαθμούς Δ'-Γ'. 

Οι ανωτέρω αναφερόμενες θέσεις (του άρθρου 4) είναι προσωρινές 

προσωποπαγείς και μετά από οποιονδήποτε τρόπο κενώσεώς των, κα- 
ταργούνται. Παραμένουν δε κενές οι ανάλογες οργανικές θέσεις του 
Ο.Ε.Υ. του Δήμου μέχρις ότου κενωθούν οι προσωποπαγείς θέσεις του 
άρθρου τούτου. 

Άρθρο 5ο 

Α) ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
Ν. 1476/1984 - ορίζεται κατά ειδικότητα: 

α) Τεχνικό Προσωπικό 

1) Μία θέση επιστάτου καθαριότητας. 

2) Τρεις θέσεις Οδηγών αυτ/των καθαριότητας. 

β) Βοηθητικό Προσωπικό 

1) Δέκα θέσεις εργατών καθαριότητας. 

2) Μία θέση εργάτου Δημοτικών αφοδευτηρίων. 

3) Μία θέση εργάτη (φύλακα) Παιδικής Χαράς. 

4) Μία θέση καθαρίστριας Γραφείων. 

5) Μία θέση ταξιθέτου Λαϊκής Αγοράς με περιορισμένη απασχόληση. 

Β. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

που κατέχεται σύμφωνα με την κοινή απόφαση Υπουργείων Προεδρίας, 
Εσωτερικών και Οικονομικών ΔΙΠΙΔ Φ.42/24/11440/31.12.1986 
που κυρώθηκε με το Ν. 1735/87. 

1. Μία θέση Διοικητικού 

Οι θέσεις του άρθρου 5 είναι προσωπσπαγείς-προσωρινές και καταρ- 
γούνται αφ’ ότου κενωθούν με οποιοδήποτε τρόπο. 

Η θέση του Ταξιθέτη Λαϊκής Αγοράς με περιορισμένη απασχόληση 
δεν καταργείται. 

Παραμένουν δε κενές οι ανάλογες θέσεις - αντίστοιχες θέσεις του 
Ο.Ε.Υ. Δημοσίου Δικαίου μέχρις κενώσεώς τούτων. 

Άρθρο 6ο 

Προϊστάμενοι Δ/νσεως Υπηρεσιών του Δήμου 
και Τμημάτων 

1) Προϊστάμενος Δ/νσεως Υπηρεσιών του Δήμου τοποθετείται υπάλ¬ 
ληλος του κλάδου ΠΕΙ και ελλείψει τούτου ή ελλείψει προσόντων τοπο¬ 
θετείται υπάλληλος του κλάδου ΔΕΙ. 

2) Προϊστάμενος του Διοικητικού Τμήματος τοποθετείται υπάλληλος 
του κλάδου ΠΕΙ και ελλείψει τούτου ή ελλείψει προσόντων τοποθετείται 
υπάλληλος του κλάδου ΔΕΙ. 


3) Προϊστάμενος του Οικονομικού Τμήματος τοποθετείται υπάλλη¬ 
λος του κλάδου ΠΕΙ και ελλείψει τούτου ή ελλείψει προσόντων τοποθε¬ 
τείται υπάλληλος του κλάδου ΔΕΙ. 

4) Προϊστάμενος του Τεχνικού Τμήματος τοποθετείται υπάλληλος 
του κλάδου ΠΕ3 και ελλείψει τούτου ή ελλείψει προσόντων τοποθετείται 
υπάλληλος του κλάδου ΠΕ4. 

5) Προϊστάμενος του Τμήματος καθαριότητας τοποθετείται υπάλλη¬ 
λος του κλάδου ΔΕ2. 

Άρθρο 7ο 

Αρμοδιότητες Προϊσταμένων Δ/νσεως 
και Τμημάτων των Υπηρεσιών του Δήμου 

Όι αρμοδιότητες της Δ/νσεως ενάγονται ενδεικτικώς στην διαδικα¬ 
σία διορισμού, στην εποπτεία υπηρεσιακών μεταβολών του προσωπικού 
στη λύση υπαλληλικής σχέσης, στην εκτέλεση αποφάσεων συλλογικών 
οργάνων στην διακίνηση αλληλογραφίας και γενικά στην άσκηση επο- 
πτείας επί των Τμημάτων του Δήμου. 

Τόσο ο Προϊστάμενος της Δ/νσεως Υπηρεσιών του Δήμου (Δ/ντής 
Υπηρεσιών του Δήμου) όσο και οι Προϊστάμενοι των Τμημάτων εκτός 
από τον συντονισμό των ενεργειών και την καθοδήγηση του προσωπι¬ 
κού, της ευθύνης τους έχουν και τις παρακάτω αρμοδιότητες: 

Αφού εξουσιοδοτηθούν από το Δήμαρχο μπορούν να υπογράφουν διά¬ 
φορα έγγραφα και πιστοποιητικά. 

Εισηγούνται, όταν τους ζητηθεί αλλά και δίχως να τους ζητηθεί τα 
απαραίτητα μέτρα για την βελτίωση της λειτουργίας των Υπηρεσιών 
του Δήμου και γενικά επί παντός θέματος αναγομένου στην δικαιοδοσία 
της Δ/νσης ή του Τμήματος που προΐστανται. 

Έχουν υποχρέωση να παρευρίσκονται στις συνεδριάσεις του Δημοτι¬ 
κού Συμβουλίου και της Δημαρχιακής Επιτροπής όταν τους ζητηθεί 
προκειμένου να ενημερώνουν τα συλλογικά όργανα αλλά και να ενημε¬ 
ρώνονται οι ίδιοι προκειμένου να συνεργάζονται και να βοηθούν το ανά¬ 
λογο Γραφείο Δημοτικού Συμβουλίου και Δημαρχιακής Επιτροπής. 

Άρθρο 8ο 

Αρμοδιότητες και αντικείμενα των Τμημάτων 
του Δήμου 

α) Τμήμα Διοικητικό. 

Οι αρμοδιότητες του Τμήματος τούτου ενάγονται σε θέματα Δημοτι¬ 
κού Συμβουλίου και Δημαρχιακής Επιτροπής, σε θέματα Προσωπικού 
γενικά και Συντάξεων, στην τήρηση Μητρώων και έκδοση πάσης (ρύ¬ 
σεως πιστοποιητικών, στη σύνταξη Μητρώων στρατολογικών πινάκων, 
τήρηση αυτών καθώς και εκλογικών καταλόγων όπως και κάθε ενέρ¬ 
γεια σχετική επί εκλογών, της Στατιστικής και Γεωργικής Υπηρεσίας. 

Τήρηση Πρωτοκόλλου και Αρχείου. Διεκπεραίωση πάσης φύσεως 
εγγράφων και τέλος στην τήρηση Ληξιαρχικών βιβλίων, σύνταξη λη¬ 
ξιαρχικών πράξεων και γενικά σε κάθε συναφή εργασία. 

Προσωπικό: 

Ένας (1) υπάλληλος του Κλάδου ΠΕΙ Διοικητικού. 

Οκτώ (8) υπάλληλοι του Κλάδου ΔΕΙ Διοικητικού. 

Δύο (2) υπάλληλοι Κλάδου ΥΕ1 Κλητήρων θυρωρών - Γενικών κα¬ 
θηκόντων. 

Δύο (2) υπάλληλοι Κλάδου ΥΕ16 Προσωπικού καθαριότητας (καθα¬ 
ριστριών) Δημοτικού κτιρίου. 

β) Τμήμα Οικονομικό 

Οι αρμοδιότητες τούτου ενάγονται στην κατάρτιση προϋπολογισμού 
απολογισμού, την έκδοση ενταλμάτων και γενικά την οικονομική Διοί¬ 
κηση του Δήμου, την βεβαίωση εν γένει των εσόδων του Δήμου (τελών 
Σφαγείων - Λαϊκής Αγοράς κ.λπ. εσόδων γενικά), την παρακολούθηση 
κινητής και ακινήτου περιουσίας του Δήμου (τήρηση κτηματολογίου), 
των δωρεών, κληροδοτημάτων και κληρονομιών που γίνονται στο 
Δήμο. Στις αρμοδιότητες του τμήματος τούτου ενάγεται και η είσπραξη 
των διαφόρων τελών υπέρ του Δήμου και κάθε εσόδου αυτού με την πα¬ 
ρακολούθηση του Δ/ντού του Ταμείου Άργους. 

Προσωπικό: 

Ένας (1) υπάλληλος του Κλάδου ΠΕΙ Διοικητικού. 

Έξι (6) υπάλληλοι του Κλάδου ΔΕΙ Διοικητικού. 

Δύο (2) υπάλληλοι του Κλάδου ΔΕ15 Δημοτικών Εισπρακτόρων. 

Δύο (2) υπάλληλοι του Κλάδου ΥΕ16 εργατών γενικά (καθαριστής- 
φύλακας Δημ. Σφαγείων). 

Ένας (1) υπάλληλος ΥΕ κατηγορίας με σχέση εργασίας Ιδιωτικού 
Δικαίου με περιορισμένη απασχόληση (Ταξιθέτης Λαϊκής Αγοράς). 

γ) Τμήμα Τεχνικό 

Οι αρμοδιότητες του Τμήματος τούτου ενάγονται στη σύνταξη Μελε¬ 
τών έργων και προμηθειών και την επίβλεψη τούτων σε θέματα πολεο¬ 
δομικά, στη σωστή λειτουργία του φωτισμού των οδών της πόλεως στην 
συντήρηση και επισκευή ηλεκτρικών εγκαταστάσεων των σχολείων και 
την ηλεκτρικών εγκαταστάσεων του Δήμου, στη συντήρηση Δημοτικών 
κήπων και δενδροστοιχειών της πόλεως και των οικισμών, στη δη¬ 
μιουργία πρασίνου στους διαμορφωμένους αλλά και ήδη υπάρχοντες 
κοινοχρήστους χώρους. Στην καθαριότητα εν γένει των πράσινων χώ¬ 
ρων καθώς και των χώρων Παιδικής χαράς της πόλεως. Στην καταπο¬ 
λέμηση των ασθενειών δια ψεκασμού των αλσυλίων της πόλης και γε¬ 
νικά σε ότι αφορά την καλή εμφάνιση τούτων. Στη συντήρηση Δημοτι¬ 
κών και Αγροτικών οδών και τέλος στη συντήρηση Δημοτικών κτιρίων 
και Σχολικών κτιρίων. 

Προσωπικό: 

Ένας (1) υπάλληλος του Κλάδου ΠΕ3 Πολιτικών Μηχανικών. 

Ένας (1) υπάλληλος του Κλάδου ΠΕ4 Αρχιτεκτόνων Μηχανι¬ 
κών. 

Ένας (1) υπάλληλος του Κλάδου ΤΕ5 Τεχ/γων - Τοπ/φων Μηχανι¬ 
κών. 

Ένας (1) υπάλληλος του Κλάδου ΔΕΙ Διοικητικού. 

Δύο (2) υπάλληλοι του Κλάδου ΔΕ24 Ηλεκτρολόγων. 

Δύο (2) υπάλληλοι του κλάδου ΔΕ28 Χειριστών Μηχ/των Έργων. 

Δύο (2) υπάλληλοι του Κλάδου ΔΕ29 Οδηγών αυτ/των. 

Τέσσερις (4) υπάλληλοι του Κλάδου ΔΕ30 Τεχνικών (1 κτίστης - 1 
επιχριστής - 1 ελαιοχρωματιστής και 1 τεχνίτης ξυλοτύπου). 

Ένας (1) υπάλληλος του Κλάδου ΔΕ35 δενδροκηπουρών - δενδρο- 
κόμων - κηπουρών ανθοκόμων. 

Δεκατέσσερις (14) υπάλληλοι του Κλάδου ΥΕ16 εργατών γενικά. 

δ) Τμήμα Καθαριότητας 

Οι αρμοδιότητες του τμήματος τούτου ενάγονται στην καθαριότητα 
της πόλεως γενικά σκούπισμα οδών - πλατειών - Λαϊκής Αγοράς και 
γενικά των κοινοχρήστων χώρων. Στη συλλογή και μεταφορά απορρι- 
μάτων καθώς και στον καθαρισμό και απολύμανση των Δημοτικών 


αφοδευτηρίων. Στον καθαρισμό των υπονόμων και την απολύμανση 
τούτων. 

Προσωπικό: 

Έξι (6) υπάλληλοι ΔΕ29 Οδηγών Αυτ/των. 

Σαράντα ένα (41) υπάλληλοι ΥΕ16 εργατών 

(ήτοι: 40 εργάτες καθαριότητας - οδοκαθαριστές και 1 εργάτης κα- 
θαριστής αφοδευτηρίων). 

Άρθρο 9ο 

Οι διατάξεις του παρόντος Ο.Ε.Υ. δεν αναφέρονται σε διάρθρωση και 
λειτουργία Γραφείου Υδρεύσεως καθ’ όσον από 1.1.1989 συνεστήθη 
και λειτουργεί ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕ¬ 
ΤΕΥΣΗΣ - ΔΗΜΟΥ ΑΡΓΟΥΣ (Ν. 1069/88) και το προσωπικό του 
Δήμου αυτής της υπηρεσίας ήδη έχει αποσπαστεί στην ΔΕΥΑ-ΑΡ (άρ¬ 
θρο 66 Ν. 1416/84) με απόφαση του Δημάρχου οι δε θέσεις που κατέ¬ 
χουν οι υπάλληλοι υδρεύσεως είναι προσωρινές-προσωποπαγείς (τακτο¬ 
ποίηση σύμφωνα με το Ν. 1476/84 και με το άρθρο 25 του Ν. 1735/ 
87) και καταργούνται με οποιονδήποτε τρόπο κενωθούν. 

Άρθρο 10ο 

Τα θέματα που αφορούν στους διορισμούς, στα καθήκοντα, στους πε¬ 
ριορισμούς, στην αστική ευθύνη, στα δικαιώματα, στις μεταβολές Υπη¬ 
ρεσιακής κατάστασης, στο πειθαρχικό δίκαιο και στη λύση της υπαλλη¬ 
λικής σχέσης ή εργασιακής, του τακτικού και του με σχέση εργασίας ιδι¬ 
ωτικού προσωπικού που υπάγεται στις διατάξεις του Οργανισμού αυ¬ 
τού, διέπονται από την εκάστοτε ισχύουσα νομοθεσία «περί καταστά- 
σεως προσωπικού των Ο.Τ.Α.». 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 22 Αυγούστου 1989 

Η Νομαρχούσα Δ/ντρια 
ΓΕΩΡΓΙΑ ΠΑΠΑΠΑΝΑΓΙΩΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

7.000 

β) 

» 

» 

» 

Β 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελχ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

>) 

» 

» 

» 

Α.Ε. & Ε.Π.Ε. 

» 

20.000 

ια) 1 

Για 

όλα 

τα Τεύχη 

» 

45.000 


Κωδικός αριθ. κατάθεσής στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















